**Výzva na predloženie cenovej ponuky[[1]](#footnote-1)**

**Názov predmetu zákazky:**

**„Zabezpečenie ochrany a sieťovej prevádzky serverovej infraštruktúry“**

1. **Identifikácia obstarávateľa**

 Obchodné meno: **Dopravný podnik Bratislava, akciová spoločnosť**

 Sídlo: Olejkárska 1, 814 52 Bratislava

 Kontaktná osoba: Ing. Vladimír Pokojný

 Telefón: (+ 421) (2) 5950 1268

 E-mail: pokojny.vladimir@dpb.sk

 IČO: 00 492 736

 DIČ: 2020298786

 IČ DPH: SK2020298786

 Zapísaný v Obchodnom registri Okresného súdu Bratislava I, Oddiel: Sa, Vložka č. 607/B.

1. **Zatriedenie obstarávacieho subjektu podľa zákona:**

Obstarávateľ podľa § 9 zákona o verejnom obstarávaní.

1. **Názov zákazky:** Zabezpečenie ochrany a sieťovej prevádzky serverovej infraštruktúry

**Označenie zákazky:** CP 32/2023

1. **Druh zákazky:** služba
2. **Hlavné miesto** dodania tovaru/poskytnutia služieb/uskutočnenia stavebných prác: sídlo obstarávateľa podľa bodu 1 tejto výzvy
3. **Výsledok verejného obstarávania (typ zmluvy, lehota na realizáciu zákazky, platobné podmienky)**:

Typ zmluvy: Zmluva o poskytnutí služby

 Trvanie zmluvy: 24 mesiacov odo dňa účinnosti zmluvy alebo do vyčerpania obchodovateľného finančného objemu

 Platobné podmienky sú špecifikované v čl. 4 Zmluvy o dielo.

 Licenčné podmienky sú uvedené v čl. 5 Zmluvy o dielo.

1. **Opis predmetu zákazky**

A. Zabezpečenia ochrany a sieťovej prevádzky serverovej infraštruktúry obstarávateľskej organizácie/ďalej len ZOSPSI/ - bezpečnostným rozhraním firewall vrátane súvisiacej sieťovej /switche a aktívne a pasívne prvky LAN/ a dátovej infraštruktúry a ochrany pred výpadkom dostupnosti dát /diskové pole/ v súvislosti s naplnením požiadaviek legislatívy na riešenie kybernetických bezpečnostných incidentov a opatrení pre oblasť monitorovania, testovania bezpečnosti a kontroly bezpečnostných incidentov a bezporuchovej prevádzky kritickej infraštruktúry objednávateľskej organizácie. Súčasťou ZOSPSI je dodávka požadovanej a potrebnej sieťovej a dátovej infraštruktúry, montáž, inštalácia, konfigurácia, vrátane dopravy a zaškolenia obsluhy objednávateľskej organizácie.

B. Správa, prevádzka a služby zabezpečenia a prevádzky siete, firewallov, switchov a diskového poľa. Udržiavanie aktuálnej dokumentácie a vykonávanie požadovaných zmien v rámci SLA a požadovanej kvality poskytovaných služieb.

Predmet zákazky je bližšie špecifikovaný v prílohe č. 1 tejto výzvy.

1. **Spoločný slovník obstarávania**: CPV kód: 32420000-3 – Sieťové zariadenia

32580000-2 – Dátové zariadenia

32422000-7 – Sieťové komponenty

72250000-2 – Služby týkajúce sa podpory systému

1. **Predpokladaná hodnota zákazky: 200 000**,00 € bez DPH
2. **Hlavné podmienky financovania a platobné dojednania**: Platobné podmienky sú špecifikované v čl. 4 Zmluvy o dielo
3. **Podmienky účasti:**

**Osobné postavenie**

1. Uchádzač musí spĺňať podmienky účasti podľa § 32 ods. 1 písm. e) a f) zákona o verejnom obstarávaní (ZVO) a nesmie u neho existovať dôvod na vylúčenie podľa § 40 ods. 6 ZVO (konflikt záujmov nemožno odstrániť inými účinnými opatreniami) a podľa § 40 ods. 8 ZVO. Splnenie podmienky účasti podľa § 32 ods. 1 písm. f) ZVO (zákaz účasti vo verejnom obstarávaní potvrdený konečným rozhodnutím) uchádzač preukáže doloženým čestným vyhlásením podľa Prílohy č. 3. Splnenie podmienky účasti podľa § 32 ods. 1 písm. e) ZVO (oprávnenie poskytovať službu) uchádzač nepreukazuje – obstarávateľ si túto skutočnosť overí z verejne dostupných zdrojov (Obchodný register SR). Uchádzač môže preukázať splnenie podmienky účasti aj podľa § 152 ods. 1 ZVO (zápisom do zoznamu hospodárskych subjektov) alebo § 152 ods. 3 ZVO.

2. Zápis do zoznamu hospodárskych subjektov je účinný voči každému verejnému obstarávateľovi (obstarávateľskej organizácii) a údaje v ňom uvedené nie je potrebné v postupoch verejného obstarávania overovať. Obstarávateľská organizácia pri vyhodnocovaní splnenia podmienok účasti týkajúcich sa osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil doklady podľa § 32 ods. 2, 4 a 5 ZVO alebo iný rovnocenný zápis alebo potvrdenie o zápise podľa § 152 ods. 3 ZVO.

3. Uchádzač môže požadované doklady predbežne nahradiť aj čestným prehlásením podľa Prílohy č. 3, pričom berie na vedomie, že rozsahom, obsahom aj spôsobom spĺňa podmienky účasti uvedené v tomto bode oznámenia ku dňu predkladania ponúk a bude schopný v aktuálnom prípade túto skutočnosť do desiatich pracovných dní od prevzatia výzvy, ak lehota nebude stanovená inak, doručiť obstarávateľskej organizácii a preukázať konkrétnymi dokladmi potvrdzujúcimi pravdivosť tvrdenia v čestnom prehlásení.

4. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny dodávateľov osobitne. Oprávnenie uskutočňovať predmet zákazky preukazuje člen skupiny dodávateľov len vo vzťahu k tej časti predmetu zákazky, ktorú má zabezpečiť.

5. Doklady musia byť aktuálne (nie staršie ako tri mesiace ku dňu lehoty na predkladanie ponúk; to sa netýka dokladu podľa § 32 ods. 2 písm. e) ZVO) a musia odrážať skutočný stav v čase predkladania ponuky.

6. Najneskôr v čase uzatvorenia zmluvného vzťahu musí byť uchádzač zapísaný v registri partnerov verejného sektora a súčasne nesmie mať v tomto registri zapísaného konečného užívateľom výhod podľa § 11 ods. 3 písm. c) bod 1. až 13 ZVO.

**Finančné a ekonomické postavenie**

Nepožaduje sa

**Technická spôsobilosť alebo odborná spôsobilosť:**

1. **Vyžaduje sa splnenie podmienok účasti podľa § 34 ods. 1 písm. a) ZVO.**

Minimálna požadovaná úroveň štandardov:

1. Uchádzač predloží zoznam poskytnutých služieb za predchádzajúcich päť (5) rokov od vyhlásenia verejného obstarávania s uvedením cien, lehôt dodania a odberateľov; dokladom je referencia (s obsahom podľa § 12 ods. 2 ZVO), ak odberateľom bol verejný obstarávateľ alebo obstarávateľ podľa ZVO.
2. Obstarávateľská organizácia požaduje, aby Zoznamom poskytnutých služieb uchádzač preukázal, že v referenčnom období za predchádzajúcich päť rokov od vyhlásenia verejného obstarávania vo Vestníku verejného obstarávania zrealizoval minimálne 2 (dva) projekty/zmluvy v kumulatívnej hodnote min. 200 000 EUR bez DPH, ktorých predmetom bolo poskytovanie služieb rovnakého alebo podobného charakteru ako je predmet zákazky.

Pod službami rovnakého alebo obdobného charakteru sa rozumie: Správa, prevádzka IT Firewallu a aktívnych IT sieťových prvkov.

Vyššie uvedený zoznam musí obsahovať minimálne nasledovné skutočnosti:

a) názov projektu/zákazky,

b) stručný popis predmetu projektu/zákazky (popis záujemcom zrealizovaných alebo realizovaných častí služby tak, aby bolo možné jednoznačne posúdiť splnenie podmienky služby rovnakého alebo podobného charakteru ako je predmet zákazky),

c) čas realizácie/plnenia projektu/zákazky, t. j. od - do (mesiac, rok),

d) názov a sídlo odberateľa/objednávateľa projektu/zákazky,

e) finančný objem projektu/zákazky v eur bez DPH,

f) meno, priezvisko, telefón a emailovú adresu kontaktnej osoby odberateľa projektu/zákazky, zodpovednej zo strany odberateľa, pre ktorého boli služby realizované,

g) hodnotenie úspešnosti zrealizovanej zmluvy.

K prepočtu cudzej meny na EUR sa použije kurz Európskej centrálnej banky platný ku dňu zverejnenia Výzvy na predkladanie ponúk.

V prípade, ak uchádzač preukazuje referenciu zmluvou, ktorej realizácia presahuje stanovené obdobie rokov, t. j. poskytovanie služby (zmluvy) začalo piatimi rokmi, alebo nebolo skončené do zverejnenia Výzvy na predkladanie ponúk (ďalej aj ako rozhodné obdobie), uchádzač v zozname uvedie zvlášť iba tú časť poskytovania služby, ktorá bola poskytnutá v požadovanom období. V prípade, ak poskytnutie služby realizoval záujemca ako člen združenia alebo ako subdodávateľ, uvedie iba rozsah realizovaný ním samotným.

1. **Uchádzač preukáže plnenie požiadaviek podľa § 34 ods.1 písm. g) ZVO - údajmi o vzdelaní a odbornej praxi alebo o odbornej kvalifikácií osôb určených na plnenie zmluvy**

Minimálna požadovaná úroveň štandardov:

Obstarávateľská organizácia požaduje, aby uchádzač predložil údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov (špecialistov). Predložením zoznamu osôb určených na plnenie zmluvy – špecialistov uchádzač preukáže, že pre účely riadneho plnenia predmetu zákazky disponuje nasledovnými špecialistami so stanovenou kvalifikáciou a praxou.

Uchádzač preukáže, že disponuje minimálne dvomi špecialistami v nasledovnej štruktúre:

**Špecialista č. 1**

**certifikovaný špecialista na ponúkané riešenie ZOSPI - Network Security Expert** (minimáne 1 osoba) **pre firewall**

**Uchádzač preukáže splnenie podmienky predložením platného certifikátu na ponúkané riešenie dodaného zariadenia typu firewall**

Obstarávateľská organizácia požaduje pri implementácii technického experta ktorý disponuje minimálne certifikáciou **NSE7 (Network Security Expert 7) alebo ekvivalenetom k dodanému typu zariadenia**. Tento expert bude zodpovedný za implementáciu, konfiguráciu a správu firewall zariadení

Naplnenie požadovaných minimálnych požiadaviek na kľúčových špecialistov uchádzač preukáže predložením **ekvivalentných dokladov**. Každý kvalifikovaný špecialista v uvedie:

* svoje meno a priezvisko, najvyššie dosiahnuté vzdelanie, názov a sídlo školy,
* aktuálny zamestnávateľ – IČO, druh pracovného pomeru,
* špecializácia, súčasnú pozíciu k lehote na predkladanie ponúk u aktuálneho zamestnávateľa
* zoznam riadne získaných platných certifikátov,
* prípadne ostatné relevantné informácie vo vzťahu k odbornému vzdelaniu, zručnostiam a praxi,

Ako dôkaz odbornej spôsobilosti certifikovaných špecialistov bude za každého certifikovaného špecialistu predložený životopis alebo ekvivalentný doklad a príslušný platný certifikát, resp. platné osvedčenie/doklad o odbornom zaškolení priamo výrobcom, resp. oprávneným autorizovaným distribútorom., resp. od inej akreditovanej autority splňujúcej štandardy na vystavenie tohto dokladu.

**Špecialista č. 2**

**certifikovaný špecialista na ponúkané riešenie ZOSPI - Špecialista pre infraštruktúru / HW špecialista** (minimálne 1 osoba)

**Uchádzač preukáže splnenie podmienky predložením platného certifikátu na ponúkané riešenie dodaného zariadenia typu vysokokapacitný switch a sieťová infraštruktúra**

Obstarávateľská organizácia požaduje pri implementácii technického experta ktorý disponuje minimálne certifikáciou **CCIE Enterprise Infrastructure.** Tento expert bude zodpovedný za implementáciu, konfiguráciu a správu sieťovej infraštruktúry

Naplnenie požadovaných minimálnych požiadaviek na kľúčových špecialistov uchádzač preukáže predložením **ekvivalentných dokladov**. Každý kvalifikovaný špecialista v uvedie:

* svoje meno a priezvisko, najvyššie dosiahnuté vzdelanie, názov a sídlo školy,
* aktuálny zamestnávateľ – IČO, druh pracovného pomeru,
* špecializácia, súčasnú pozíciu k lehote na predkladanie ponúk u aktuálneho zamestnávateľa
* zoznam riadne získaných platných certifikátov,
* prípadne ostatné relevantné informácie vo vzťahu k odbornému vzdelaniu, zručnostiam a praxi,

Ako dôkaz odbornej spôsobilosti certifikovaných špecialistov bude za každého certifikovaného špecialistu predložený životopis alebo ekvivalentný doklad a príslušný platný certifikát, resp. platné osvedčenie/doklad o odbornom zaškolení priamo výrobcom, resp. oprávneným autorizovaným distribútorom., resp. od inej akreditovanej autority splňujúcej štandardy na vystavenie tohto dokladu.

1. **Uchádzač preukáže plnenie požiadaviek podľa § 34 ods.1 písm. j) ZVO - údajmi o strojovom a technickom vybavení, ktoré má uchádzač k dispozícii na poskytnutie služby**

Minimálna požadovaná úroveň štandardov:

Obstarávateľská organizácia požaduje, aby uchádzač predložil doklad o prevádzkovaní centrálneho klientskeho pracoviska (napr. Hotline, Helpdesk alebo Callcentrum) ako jednotného kontaktného bodu pre nahlasovanie vád, problémov a požiadaviek obstarávateľskej organizácie počas poskytovania služieb podpory prevádzky a údržby. Nahlasovanie vád ako aj ostatná komunikácia obstarávateľskej organizácie musí byť umožnená v slovenskom jazyku. Uchádzač predloží čestné vyhlásenie o existencii a prevádzkovaní centrálneho klientskeho pracoviska podľa vyššie uvedených požiadaviek.

**Splnenie podmienky účasti uvedené v tomto bode Výzvy môže uchádzač predbežne nahradiť čestným vyhlásením podľa Prílohy č. 3.**

1. **Kritéria na vyhodnotenie ponúk:** Ponuky sa budú vyhodnocovať na základe najnižšej ponuky – najnižšej celkovej ceny za predmet zákazky (Kritérium I + Kritérium II uvedené v Prílohe č. 2) v EUR bez DPH.
2. **Lehota na predkladanie ponúk uplynie dňa: 07.09.2023 do: 10:00 hod.**
3. **Spôsob a miesto na predloženie ponúk:** ponuky sa predkladajú prostredníctvom systému na elektronickú komunikáciu IS Josephine: <https://josephine.proebiz.com/sk/tender/36337/summary>
4. **Požadovaný obsah ponuky:**

Ponuka predložená uchádzačom musí obsahovať tieto doklady v elektronickej podobe:

* vyplnenú a osobou oprávnenou konať za uchádzača podpísanú prílohu číslo 2 Výzvy na súťaž „Návrh uchádzača na plnenie kritéria“;
* čestné vyhlásenie podľa Prílohy č. 3;
* Čestné vyhlásenie dodávateľa – sankčné opatrenia podľa Prílohy č. 4;
* Podpísanú Zmluvu o dielo s prílohami podľa Prílohy č. 5;
* ďalšie doklady a dokumenty, ktorými uchádzač preukáže splnenie podmienok účasti (ak relevantné).

Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie zmluvy, pričom v cene budú obsiahnuté všetky náklady spojené s plnením predmetu zákazky. Súčasťou cenovej ponuky musí byť vyplnený formulár Návrh uchádzača na plnenie kritérií podľa prílohy č. 2 tejto Výzvy a čestné vyhlásenia podľa príloh č. 3 a č. 4 tejto Výzvy.

1. **Vyhodnotenie ponúk:**

Obstarávateľ vyhodnocuje ponuky na základe kritéria na vyhodnotenie ponúk: najnižšia cena celkom bez DPH za celý predmet zákazky.

Obstarávateľ zostaví poradie ponúk uchádzačov na základe predložených návrhov na plnenie kritéria cena celkom bez DPH za celý predmet zákazky, pričom na prvom mieste sa umiestni ponuka s najnižšou cenou celkom.

Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzača, ktorého ponuka sa predbežne umiestnila na prvom mieste v poradí.

V prípade, že uchádzač predbežne nahradil doklady preukazujúce splnenie podmienok účasti uvedené v bode 11 Výzvy čestným vyhlásením podľa Prílohy č. 3, obstarávateľ vyzve uchádzača na predloženie dokladov preukazujúcich splnenie podmienok účasti predbežne nahradenými čestným vyhlásením v lehote minimálne 5 pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží doklady preukazujúce splnenie podmienok účasti predbežne nahradené čestným vyhlásením, bude jeho ponuka vylúčená z vyhodnotenia.

Ak obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.

V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponuky, ktorá sa umiestnila na prvom mieste.

Po vyhodnotení ponuky obstarávateľ písomne oznámi všetkým uchádzačom výsledok vyhodnotenia ponúk vrátane poradia uchádzačov. Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky.

Úspešný uchádzač bude vyzvaný na poskytnutie súčinnosti k podpisu zmluvy, v rámci ktorej preukáže, že je zapísaný v Registri partnerov verejného sektora.

V prípade, ak uchádzač, ktorého ponuka sa po vyhodnotení ponúk umiestnila na prvom mieste neposkytne v stanovenom termíne súčinnosť podľa predchádzajúceho bodu, prípadne odmietne podpísať zmluvu, obstarávateľ pristúpi k vyhodnoteniu ponuky, ktorá sa umiestnila na druhom mieste s vykonaním úkonov uvedených v predchádzajúcich bodoch.

1. **Jazyk, v ktorom možno predložiť ponuky:** Štátny jazyk, slovenský jazyk (alebo český jazyk)
2. **Zákazka sa týka projektu / programu financovaného z fondov EÚ:** nie
3. **Lehota viazanosti cenovej ponuky:** 6 mesiacov
4. **Obhliadka miesta:** nie
5. **Doplňujúce informácie:**

Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môžu rokovať o uzavretí zmluvy s ďalšími uchádzačmi v poradí.

1. **Dátum zaslania výzvy na predkladanie ponúk:** 22.08.2023

Prílohy:

1. Príloha č. 1: Opis predmetu zákazky
2. Príloha č. 2: Návrh uchádzača na plnenie kritéria
3. Príloha č. 3: Čestné vyhlásenie uchádzača
4. Príloha č. 4: Čestné vyhlásenie dodávateľa – sankčné opatrenia
5. Príloha č. 5: Zmluva o dielo

V Bratislave dňa 22.08.2023

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Vladimír Pokojný

vedúci oddelenia verejného obstarávania

 **Príloha č. 1**

**Špecifikácia predmetu zákazky**

Opis predmetu zákazky tvorí samostatný dokument.

**Príloha č. 2**

**Návrh uchádzača na plnenie kritérií**

**Príloha tvorí samostatný dokument:**

**Príloha č. 2 Návrh uchádzača na pnenie kritéria**

**Príloha č. 3**

**Čestné vyhlásenie uchádzača**

**Základné údaje uchádzača:**

Obchodné meno spoločnosti:

Adresa sídla spoločnosti:

IČO:

DIČ:

IČ DPH /ak relevantné/:

Registrácia:

Zastúpený:

Kontaktná osoba:

/meno, tel., e-mail/

**Týmto čestne vyhlasuje, že:**

1. súhlasí s podmienkami súťaže na predmet zákazky pod názvom: **„Zabezpečenie ochrany a sieťovej prevádzky serverovej infraštruktúry“,** ktoré určil obstarávateľ vo Výzve na predloženie cenovej ponuky, jej prílohách a v iných dokumentoch poskytnutých obstarávateľom v lehote na predkladanie ponúk,
2. všetky predložené vyhlásenia, doklady, dokumenty a údaje uvedené v cenovej ponuke sú pravdivé a úplné,
3. má oprávnenie dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky [§ 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)],
4. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,
5. spĺňa všetky podmienky účasti určené obstarávateľom a poskytne obstarávateľovi na požiadanie doklady, ktoré sú čestným vyhlásením nahradené,
6. ak má povinnosť zapisovať sa do registra partnerov verejného sektora, nemá v tomto registri zapísaného konečného užívateľom výhod podľa § 11 ods. 3 písm. c) bod 1. až 13 ZVO.
7. dáva písomný súhlas na to, že doklady, ktoré poskytuje v súvislosti s touto súťažou, môže obstarávateľ spracovávať podľa zákona č. 18/2018 Z.z. o ochrane osobných údajov a o zmene a doplnení niektorých zákonov,
8. dáva písomný súhlas so spracovaním osobných údajov po dobu realizácie súťaže, realizácie zákazky a archivácie dokumentácie k zákazke v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov.

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2023

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[2]](#footnote-2)

**Príloha č 4:**

**Čestné vyhlásenie dodávateľa – sankčné opatrenia**

**ČESTNÉ VYHLÁSENIE**

Spoločnosť [●] [v prípade fyzickej osoby podnikateľa uviesť meno, priezvisko]**,** so sídlom: [●], zapísaná v Obchodnom registri Okresného súdu [●], oddiel: [●], vložka č.: [●], IČO: [●] zastúpená [●], nar. [●], trvale bytom: [●], štátna príslušnosť: [●] a [●] (ďalej len ako **„Dodávateľ“**)

**týmto čestne vyhlasuje, že:**

1. nie je ruským alebo bieloruským štátnym príslušníkom alebo fyzickou alebo právnickou osobou, subjektom alebo orgánom usadeným v Ruskej federácii alebo Bieloruskej republike.
2. nie je vlastnená z viac ako 50 % priamo alebo nepriamo subjektom uvedeným v bode 1.
3. nekoná v mene alebo na základe pokynov subjektu uvedeného v bode 1 alebo 2.
4. nebude plniť svoje záväzky vyplývajúce zo zmluvy so subdodávateľmi, dodávateľmi alebo subjektmi podľa bodu 1 až 3, ktorých kapacity sa využívajú v zmysle smerníc o verejnom obstarávaní v pomere viac ako 10 % hodnoty zákazky.
5. nemá a/alebo jej subdodávateľ a/alebo iný subjekt, ktorý koná v mene Dodávateľa a/alebo na základe pokynov Dodávateľa sídlo alebo majetkovú účasť v Ruskej federácii alebo Bieloruskej republike.
6. údaje uvedené v Obchodnom registri, Registri partnerov verejného sektora a/alebo v iných verejných registroch Slovenskej republiky sú úplné a správne.

V prípade, ak je niektoré z vyššie uvedených vyhlásení nepravdivé, uveďte prosím podrobnosti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V  [●], dňa ..........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Príloha č. 5**

**Zmluva u poskytnutí služby**

Zmluva o poskytnutí služby - tvorí samostatnú prílohu tejto výzvy.

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)
2. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-2)